Semyon Konstantinovich Timoshenko u Semion Konstantinovich Timoshenko (Семён Константи́нович Тимоше́нко en ruso y alfabeto cirilico, naixito de Furmanivka (Gubernorato de Besarabia, Imperio ruso, hue Rusia) o 18 de febrero de 1895 y muerto en Moscú (Unión Sovietica, hue Rusia) o 31 de marzo de 1970, estió un melitar ruso, activo dende 1915 dica 1960 y que plegó en l'Exercito Royo dica o ran de mariscal, habendo feito parti antis de l'Exercito ruso zarista. Luitó en a Primera Guerra Mundial, en a Guerra Civil Rusa y en a Guerra polaco-sovietica, encara que alazetó a suya fama mientres a Segunda Guerra Mundial, a on prenió parte en a Guerra d'Hibierno, en a primera batalla de Smolensko y en a batalla de Stalingrado.